kardosdrur/scandi-wiki huggingface dataset:
Boldklubben Cimbria

Boldklubben Cimbria er en tidligere dansk fodboldklub fra Aalborg.

Klubben blev stiftet af en række personer fortrinsvis med tilknytning til Aalborg Værft, med Gregers Andersen som drivkraft. Personerne havde i en periode spillet fodbold for ’sjov’  på eksercerpladsen i kvarteret omkring Sjællandsgade og Færøgade. Klubben fik senere hjemmebane på ’Over bækken’ ved Gugvej på Songaardsholm. Denne bane var dog ikke uden problemer da den havde en tendens til at stå under vand i forårssæsonen.

Klubben blev tilmeldt JBU i september 1944, og kunne normalt først deltage i efterårsturneringen 1945, men på grund af afbud fra en landsbyklub fik Cimbria lov til at overtage dennes plads. Cimbria kæmpede sig hurtigt op i A-rækken, og spillede i den fra foråret 1951. Selve oprykningen til A-rækken var lidt heldig, da JBU udvidede turneringerne og trak lod om de ekstra pladser. Klubben gik i opløsning i slutningen af ’50erne

Førsteholdet 1949-1950 
Bagest fra Venstre: Andrev Verdier (holdleder og formand for matchkommiteen), Henning Pedersen, Jørgen Christensen, Martin Mørk, bagved Thomas Frisk, Ludvig Hansen (reserve), Leif Berthelsen, Kuno Frisk, Ingemann Pedersen (holdleder), Gunnar Petersen, Gerhardt Hougaard (reserve), Viggo Jørgensen, Ingolf Johansen, Svend Aage Jespersen, Holger Mikkelsen

Tidligere fodboldklubber i Danmark
Fodboldklubber under DBU Jylland
Sportsklubber i Aalborg
Prix de Rome

Prix de Rome var et fransk kunstnerstipendium, der blev oprettet i 1663 under Ludvig XIV. Prisen blev uddelt af L'Académie royale de peinture et de sculpture i form af et årligt stipendium til unge lovende kunstnere indenfor maleri, skulptur, arkitektur og litografi. I 1803 blev musik (komposition) tilføjet.

Vindere

Kategorien maleri

Referencer 

 
Hædersbevisninger fra Frankrig
Etableret i 1663
Hansens Gamle Familiehave

Hansens Gamle Familiehave er en restaurant, der ligger på Frederiksberg i det sydøstlige hjørne af Frederiksberg Have, dér hvor Pile Alle møder Valby Bakke ved Frederiksberg Slot.

Havens hovedhus er fra ca. 1630 og blev oprindelig beboet af ansatte på slottet. I 1850 fik kongelig materielkusk M. Hansen af kong Frederik 7. bevilling til at sælge kaffe og te "til almuens glæde". Et par år senere blev der også givet bevilling til at sælge bayersk øl. Stedet blev et sted, hvor Københavns nye borgerskab, der var taget på udflugt på landet, kunne købe en forfriskning.
 
En stamgæst blev Robert Storm Petersen, hvoraf der i haven er en statue skåret i elmetræ af Ole Bülow i 1998. Det var også her, at Poul Nyrup Rasmussen og Lone Dybkjær på et uformelt pressemøde i 1996 offentligt bekendtgjorde deres forlovelse.

Hansens Gamle Familiehave betegnes sammen med Krøgers Familiehave og M.G. Petersens Familiehave som De Små Haver.

Havens indehavere 
 Familien M. Hansen (Far, søn og hustru) 1850 – 1915
 Valborg J. V. Hansen (Datter) 1915 – 1934
 Hariet C. S. Petersen (født Hansen, søster) 1934 – 1944
 Gerda A. Sifka (født Petersen, datter) 1944 – 1945
 Einar C. Larsen 1945 – 1950
 Elma M. Christiansen 1950 – 1955
 Martin P. K. Østergaard 1955 – 1962
 Karl K. Christensen (Faruk) 1962 – 1990
 Grethe Rasmussen 1991 – 1993
 Solveig Næss / Freddy Bach 1994 -1996
 Familien Christensen 1997 -

Eksterne henvisninger 
Hansens Gamle Familiehave

Bygninger, konstruktioner og anlæg på Frederiksberg
Værtshuse og spisesteder i København
Etableret i 1850
Grav

En grav er et kunstigt dannet hul i terrænets overflade. I ren form hentydes ofte til det hul, som benyttes til begravelser – her anvendes betegnelsen især efter at hullet er dækket til. I kombinationer kan det henvise til både menneske- og dyreskabte huller, fx voldgrav, grusgrav eller rævegrav.

Geografiske betegnelser
Skydning

Skydning har flere betydninger:

 Skydning (sport) – En sportsgren
 Skydning (militær) – Militær skydning
 Skydning (henrettelse) – Henrettelsesmetode
 Skydning (typografi) – Et typografisk udtryk
Sonja Oppenhagen

Sonja Gladys Oppenhagen Behrend (født 11. december 1948 i Valby) er en dansk skuespillerinde, der oprindeligt var uddannet balletdanserinde.

Allerede i 1964 kunne hun opleves på dansk TV, hvor hun juleaften havde titelpartiet i Hans Brenaas TV-ballet "Den lille pige med svovlstikkerne" over H.C. Andersens eventyr.

Hun afsluttede sin skuespilleruddannelse på Odense Teater i 1971 – men var inden da allerede blevet landskendt for sin rolle fra filmene om Min søsters børn – og har siden optrådt på en lang række teatre over det meste af landet, herunder ABC Teatret, Aveny Teatret, Scala, Folketeatret, Gladsaxe Teater og Rialto Teatret. Hun har også medvirket i flere sommerrevyer i f.eks. Holstebro, Hjørring, Århus og i Tivoli.

Fra tv huskes hun uden tvivl bedst som Vicki Arnesen fra serien Matador, men hun har også optrådt i afsnit af Huset på Christianshavn, TAXA, Langt fra Las Vegas og Badehotellet. Man har også kunnet opleve hende i diverse julekalendere, som f.eks. Jul i Juleland, Krummernes Jul og Juleønsket.

Sonja Oppenhagen er endvidere tilknyttet lydbogsforlaget Momo - Skuespillernes Lydbogsværksted, hvor hun har indlæst flere lydbøger.

Hun blev i 1973 gift med skuespilleren Klaus Pagh – ægteskabet nu opløst – og sammen fik de datteren Anne Oppenhagen Pagh, der også har uddannet sig til skuespillerinde.

Filmografi i udvalg 
 Næsbygaards arving – 1965
 Min søsters børn – 1966
 Min søsters børn på bryllupsrejse – 1967
 Min søsters børn vælter byen – 1968
 Min søsters børn når de er værst - 1971
 Blind makker – 1976
 Jeg elsker dig – 1987
 Krummerne – 1991
 Krummerne 2 - Stakkels Krumme – 1992
 Snøvsen ta'r springet – 1994
 Kærlighed ved første hik – 1999

Desuden medvirker hun også i Matador som Vicki.

Eksterne henvisninger 

 

Skuespillere fra Danmark
Personer fra København
Pacifister fra Danmark
Personer i Kraks Blå Bog
Niels Nielsen

Niels Nielsen er navnet på flere personer:

 Niels Nielsen Brahe (henrettet 1529) – dansk rigsråd
 Niels Nielsen (godsejer) (1636-1708) – dansk godsejer
 Niels Nielsen (handelsmand) (1700-1786) – dansk handelsmand
 Niels Hansen Nielsen (1815-1858) – dansk gårdfæster og politiker, medlem af Den Grundlovgivende Forsamling
 Niels Nielsen (politiker, 1823-1873) – dansk husmand og politiker, medlem af Folketinget
 Niels Henrik Nielsen (1865-1930) dansk cigarfabrikant og politiker, medlem af Folketinget og Landstinget
 Niels Nielsen (matematiker) (1865-1931) – dansk professor i matematik
 Niels Peter Nielsen (politiker, 1871-1948) – dansk typograf og politiker, medlem af Folketinget
 Niels Nielsen (borgmester) (1872-1942) – dansk borgmester og medlem af Landstinget
 Niels Peter Nielsen (politiker, født 1880) – dansk karetmager og politiker, medlem af Folketinget og Landstinget
 Niels Nielsen (geograf) (1893-1981) – dansk professor i geografi
 Niels Nielsen (økonom) (1900-19??) – dansk professor i erhvervsøkonomi
 Niels Åge Nielsen (1913-1986) – dansk modstandsmand, professor i nordiske sprog
 Niels E. Nielsen (1924-1993) – dansk forfatter
 Niels-Aage Nielsen (født 1933) – dansk sparekassedirektør
 Niels Nielsen (roer) (født 1939) – dansk olympisk roer
 Niels Nielsen (løber) – dansk løber
 Nils Kromann Nielsen (født 1971) – dansk fodboldtræner (kvindefodbold)
Niels Nielsen (godsejer)

Niels Nielsen (16. juni 1636 på Lundø i Fjends Herred – 4. september 1708 i Odense) var en dansk godsejer.

Hans forældre var bønder, og han kom tidlig i tjeneste hos forskellige adelsmænd i Vestjylland. I 1656 var han skriver på Riberhus, i 1667 foged på Kjærgård, senere forpagter på Øllufgård, og i 1671 blev han provstiskriver. I 1674 blev han forpagter af Endrupholm, der tilhørte den stærkt forgældede Vibeke Rosenkrantz.

Han var en virksom person, der samlede sig en formue, og da han forstod at benytte sig af forholdene på en tid, hvor det gik stærkt tilbage for de adelige, samlede han sig betydeligt jordegods.

I 1679 købte han Hennegård, i 1684 Hesselmed (i forening med Anders Nielsen til Søvig) og i 1686 Endrupholm, som Vibeke Rosenkrantz måtte sælge for at indfrie sin gæld.

I 1671 blev han gift med Anna Stephansdatter, datter af borgmester Stephan Nielsen i Varde; hun døde på Endrupholm i 1717. Deres børn tog efter fødegården navnet Endorph; en af dem, Stephan Nielsen, der senere ejede Endrupholm, blev adlet med navnet Ehrenfeld.

Niels Nielsen døde i 1708 under et besøg i Odense Bispegård.

Kilder 

Danskere i 1600-tallet
Godsejere fra Danmark
Danskere i 1700-tallet
Personer i Dansk Biografisk Leksikon
Peder Møller

Peder (eller Peter) Møller  er navnet på flere personer:

 Peder Møller (præst) (1642-1697) – dansk præst
 Peder Møller (bankdirektør) (1767-1841) – dansk bankdirektør
 Peder Møller (gymnast) (1891-1972) – dansk gymnast, OL-guld i hold 1920
 Peder Møller (violinist) (1877-1940) – dansk violinist
 Peder R. Møller (1848-1926) - dansk forfatter
 Peter Møller Nielsen (født 1972) – dansk fodboldspiller
Deinonychus

Deinonychus ("Frygtelige klo") var en slægt af kødædende dinosaurer som levede i Tidlig Kridt, for 120 til 110 millioner år siden, i Nordamerika. Den var omkring 2,8 til 3 meter lang, var letbygget, smidig og hurtig. Deinonychus levede i flokke med op til 10 individer, og jagede formentlig sammen om at nedlægge byttedyr, der var langt større end dem selv. Deinonychus antirrophus er den eneste kendte art i slægten.

Opdagelse 

I år 1964 undersøgte John Ostrom, Grant Meyer, samt et hold af udgravere, et nyt fossil-område i det sydlige Montana. Over de næste få år fandt de mange nye dinosaurarter, men de mest spændende fund var resterne af en mellemstor kødædende dinosaurus, som de navngav Deinonychus. Adskillige gode og velbevarede skeletter fra 120-110 millioner år siden efterlod en detaljeret rekonstruktion af Deinonychus, som en kraftig, hurtig og smidig theropod.

Diskussionerne 
I 1969, da John Ostrom rapporterede tilbage om Deinonychus, mente han, at Deinonychus ikke var vekselvarm som andre dinosaurer, hvilket var billedet af alle dinosaurer på det tidspunkt. Han mente, at Deinonychus var varmblodet og intelligent, og havde en relativt stor hjerne, for ellers kunne den ikke jage så hurtigt og adræt som dens krop viste, at den var i stand til. Det var med til at ændre billedet på mange dinosaurer. Der blev diskuteret meget om, om det var rigtigt hvad Ostrom mente, men de fleste mener i dag at der var stor sandsynlighed for, at Deinonychus var varmblodet, intelligent og smidig.

Udseende 
Deinonychus var hurtig, adræt, stærk, og ikke mindst intelligent. Spørgsmålet om, at den var dækket af fjer, er ikke usandsynligt, og hvis det ikke var fjer, kunne det måske være dun i stedet for. Deinonychus havde kraftige kæber, spidse tænder, og stærke lemmer. På hver storetå havde den en stor seglformet klo (hvilken den har fået sit navn fra; Deinonychus betyder "frygtelige klo"), som kunne tilføje dybe sår.

Byttedyr 
Deinonychus har muligvis jagtet en dinosaur ved navn Tenontosaurus, da man har fundet nogle af Deinonychus''' tænder omkring et skelet af en Tenontosaurus, så det er muligt at den har jaget denne dinosaur.

 Jurassic Park-filmene Deinonychus spiller en central rolle i Steven Spielberg-filmen Jurassic Park. Man har dog kaldt den Velociraptor (hurtig røver), da det er mere mundret på engelsk. Deinonychus var mere end dobbelt så stor som den rigtige Velociraptor, så for at gøre filmen mere uhyggelig er Velociraptorerne modelleret efter Deinonychus''.

Se også 
 Fuglenes oprindelse
 Dromaeosauridae

Kilder 
 Systema naturae 2000 (classification) – Taxon: Genus †Deinonychus

Dinosaurer
Two tone

Two tone (eller 2 tone) er en musikstil, der er opstået ved at blande elementer fra punk med ska. Lyden fik sit indtog i sen-1970'erne i Storbritannien gennem bands som The Specials, The Beat, The Selecter og de tidlige Madness-numre. Disse bands havde alle kontrakt ved 2 Tone Records i en kortere eller længere periode. Det var Jerry Dammers fra The Specials, der startede pladeselskabet i 1979.

Navnet 2 tone havde to betydninger. For det første hentydede det til ska-scenens "uniform", de sort-hvide jakkesæt, for det andet symboliserede 2 tone solidaritet mellem sorte og hvide på et tidspunkt hvor de racemæssige spændinger mellem sorte og hvide medlemmer af den engelske arbejderklasse var på sit højeste.

Two tone stilen blev hurtigt populær i ghetto-områder i London. Den blev skabt på en tid hvor punken lige havde fået et kæmpe popularitetsboost via bands som The Clash, Sex Pistols, Buzzcocks og Cock Sparrer. I ghettoerne boede der mange immigranter fra Caribien, særligt Jamaica. Disse immigranter kombinerede punkens vildskab, guitarriff og aggressioner med 1960'ernes Jamaicas 1st wave ska, der var kendetegnet ved det karakteristiske off-beat, dominerende bas og til tider med brug af blæsere.

Ska
Punk
Ska-core

Ska-core er en blanding af 1970'ernes two tone-ska med 1980'ernes punk, selvom visse bands indenfor ska-core nærmere blander ska med heavy metal (The Mighty Mighty Bosstones er hovedeksemplet).

Ska-core blev oprindelig udført af bands som The Mighty Mighty Bosstones, Operation Ivy og The Suicide Machines. 

Grundlæggende er der tale om en type af ska-påvirket punk; mens ska punk og two tone grundlæggende er ska-musik påvirket af punkmusikken er Ska-Core kendetegnet ved, at punkelementerne i musikken er de grundlæggende, mens ska er den sekundære påvirkning.

Core
Punk

en:Ska-Core
Anti-folk

Anti-folk eller antifolk er en musikgenre beslægtet med punk og amerikansk folkemusik, der opstod i midten af 1980'erne i New York City.

Anti-folk havde sine rødder inden for punk-musikken, og bliver af nogle stadig betragtet som en aktiv scene inden for punken. Antifolk kombinerer som regel det rå udtryk fra punken med lyde fra den amerikanske folkemusik-tradition.

Genren vender den politiske musik fra 1960'ernes "hippie"-periode og vender det til en musikgenre, der lyder rå og autentisk, men ikke tager hverken folkemusikken eller sig selv seriøst. 

The Moldy Peaches og Ani DiFranco bliver betragtet som indflydelsesrige kunstnere inden for anti-folken. Nutidig anti-folk er populært mange steder i USA, og har også spredt sig til store dele af Europa. 

Anti-folk er forgængeren for andre fusionsgenrer, der inkluderer folkemusik, såsom Urban Folk og Counterfolk. 

Antifolk-scenen i Storbritannien, især i London og Brighton, har for nylig udviklet sin egen identitet uafhængig af den oprindelige amerikanske antifolk. I 2004 begyndte bands som Filthy Pedro og David Cronenberg's Wife at opnå en popularitet i London, og i Brighton kom bands som Bobby Mcgees til.

Der kan også siges at være en aktiv anti-folk-scene i Australien, centreret omkring Melbourne. Kunstnere som The Lucksmiths og The Mables laver humoristiske sange inspireret af 60'ernes popmusik. 

Beck kan siges i al fald delvist at være inspireret af anti-folk-scenen i New York, om end de færreste nok ville betegne hans musik som hjemhørende i genren.

Folkemusikgenrer
Punk
Mullerup

Mullerup har flere betydninger:

 Mullerup (Drøsselbjerg Sogn) – en bebyggelse og et ejerlav i Drøsselbjerg Sogn, Kalundborg Kommune
 Mullerupgård – et ejerlav og en landbrugsejendom i Drøsselbjerg Sogn, Kalundborg Kommune
 Mullerup (Nyborg Kommune) – en bebyggelse og et ejerlav i Flødstrup Sogn, Nyborg Kommune
 Mullerup (Gudbjerg Sogn) – et ejerlav og en landbrugsejendom i Gudbjerg Sogn, Svendborg Kommune
Bandlysning

Bandlysning var en kirkelig straf, som betød, at den dømte blev udelukket fra kirkefællesskabet. Man skelner mellem den lille og den store bandlysning:
Under den lille bandlysning bliver de troende udelukket fra kirkens sakramenter, ligesom kirkelige embeder bliver nægtet den bandlyste. Den lille bandlysning er oftest tidsbegrænset.
Den store bandlysning udelukker de ramte fuldstændigt og uden tidsbegrænsning fra menigheden (ekskommunikation).

Udelukkelse fra fællesskabet var siden Det Ny Testamentes tid kirkens traditionelle reaktion på kætteri, men også på alvorlige tilfælde af synd uden vilje til omvendelse. Her i Norden gav bandlysning god mening, for man var vant til, at grove forbrydelser kunne føre til fredløshed (dvs. udelukkelse fra fællesskabets beskyttelse og fred).

På kirkelatin brugtes ordet Anathema som fagligt udtryk for udelukkelsen fra kirkefællesskabet. Bandlysning blev anvendt overfor kættere og lydighedsnægtere enten som straf eller som trussel. Ved en fuldbyrdet bandlysning blev man ikke blot udelukket fra kirken, men efter den dengang gældende opfattelse også fra Gud selv.

I løbet af Middelalderen blev bandlysning dog brugt så ofte som trussel og som politisk magtmiddel, at den mistede sin karakter af en rent kirkelig straf og dermed også sin egentlige betydning.

Se også 
Ekskommunikation
Inkvisition
Interdikt
Kætteri
Index librorum prohibitorum

Kirkehistorie
Kristen teologi
Retsvidenskab
Identitetsfunktion

I matematikken er en identitetsfunktion, også kaldet en identitetsafbildning eller identitetstransformation, en funktion, der ikke har nogen effekt: Den returnerer altid den samme værdi, den blev givet som argument. Med andre ord er identitetsfunktionen funktionen f(x) = x.

Definition 
Hvis M er en mængde, er identitetsfunktionen f : M → M defineret til at være funktionen, der opfylder
f(x) = x    ∀ x ∈ M.
Identitetsfunktionen f på M skrives ofte idM eller 1M.

Algebraiske egenskaber 
Hvis f : M → N er en funktion, fås at f o idM = f = idN o f (hvor "o" betegner funktionssammensætning.) Specielt er idM identitetselementet i monoiden af alle funktioner fra M til M.

Funktioner
Elementær matematik
Kongelige kammersangere

Titlen kongelig kammersanger (hhv. kongelig kammersangerinde) er en ærestitel, der siden 1700-tallet er blevet tildelt af den danske regent til omkring 50 danske operasangere. Enkelte udenlandske sangere, der har virket i Danmark, har opnået titlen kongelig kammersanger. Den første udlænding, der blev udnævnt til kongelig kammersanger, var italieneren Giuseppe Siboni, der i 1819 fik dansk indfødsret og blev direktør for Det Kongelige Teaters syngeskole.

Udnævnt af Frederik 6. 

 ca. 1819 – Giuseppe Siboni (1780-1839)
 ca. 1821 – Josephine Fröhlich (1803-1878)

Udnævnt af Christian 8. 
 1841 – Ida Henriette da Fonseca (1802-1858)
 1843 – Catharine Simonsen (født Rysslander, 1816-1849)

Udnævnt af Frederik 7. 
 1854 – Jørgen Christian Hansen (1812–1880)
 1858 – Leocadie Gerlach (1827-1919, født Bergnehr)

Udnævnt af Christian 9. 
 1864 – Charlotte Bournonville (1832-1911)
 1866 – Peter Schram (1819-1895)
 1874 – Niels Juel Simonsen (1846-1906)
 1879 – Anna Levinsohn (1839-1899, født Andersen)
 1888 – Elisabeth Dons (1864-1942)
 1894 – Sophie Keller (født Rung, 1850-1929)
 1901 – Vilhelm Herold (1865-1937)

Udnævnt af Frederik 8. 
 1906 – Ellen Beck (1873-1953)
 1906 – Emilie Ulrich (1872-1952)
 1907 – Peter Cornelius (født Cornelius Petersen, 1865-1934)
 1907 – Helge Nissen (1871-1926)
 1907 – Ida Møller (1872–1947)
 1908 – Johanne Krarup-Hansen (1870-1958)

Udnævnt af Christian 10. 
 1914 – Tenna Kraft (født Frederiksen, 1885-1954)
 1915 – Margrethe Lendrop (født Boeck, 1873-1920)
 1916 – Johanne Brun (født Prieme, 1874-1954)
 1917 – Albert Høeberg (1879-1949)
 1918 – Niels Hansen (1880-1969)
 1919 – Ingeborg Nørregaard Hansen (1874-1941)
 1922 – Lilly Lamprecht (1886-1976)
 1930 – Lauritz Melchior (1890-1973)
 1931 – Ingeborg Steffensen (1888-1964)
 1931 – Poul Wiedemann (1890-1969)
 1934 – Holger Byrding (1891-1980)
 1934 – Holger Bruusgaard (1884-1968)
 1934 – Else Schøtt (1895-1989)
 1934 – Per Biørn (1887-1944)
 1936 – Helge Rosvænge (1897-1972)
 1939 – Einar Nørby (1896-1983)
 1941 – Ebba Wilton (1896-1951)
 1941 – Ely Hjalmar (1892-1952)
 1946 – Marius Jacobsen (1894-1961)
 1946 – Thyge Thygesen (1904-1972)
 1946 – Else Brems (1908-1995)
 1946 – Edith Oldrup (1912-1999)

Udnævnt af Frederik 9. 
 1947 – Henry Skjær (1899-1991)
 1949 – Stefan Islandi (1907-1993)
 1949 – Dorothy Larsen (1911-1990)
 1950 – Erik Sjøberg (1909-1973)
 1950 – Lilian Weber Hansen (1911-1987)
 1957 – Ruth Guldbæk (1924-2006)
 1959 – Otte Svendsen (1918-2008)

Udnævnt af Margrethe 2. 
 1974 – Ib Hansen (1928-2013)
 1985 – Aage Haugland (1944-2000)
 1998 – Inga Nielsen (1946-2008) 
 2006 – Stig Fogh Andersen (født 1950)
 2010 – Tina Kiberg (født 1958)

Kammersanger Holm 
Emil Holm omtales altid som "Kammersanger Holm". Men denne Statsradiofoniens første chef var ikke kongelig kammersanger som det forstås her. Titlen skyldtes, at han 1913 udnævntes til kammersanger ved den württembergske hofopera i Stuttgart.

Noter 

Hædersbevisninger fra Danmark
Titler
Opera
 
Lister over personer
Lemma

Lemma har flere betydninger:

 Lemma (leksikografi) – opslagsord
 Sætning (matematik) – hjælpesætning ved bevisførelse
Hovedsætning

Hovedsætning kan henvise til flere artikler:

Sætning (matematik) – en fundamental matematisk sætning
Sætning (grammatik) – en uafhængig sproglig sætning
Forælder

Forælder er en kønsneutral betegnelse om en far eller en mor. Ordet er brugt i Punch vittighedsblad i 1875, men bruges mest i flertal: forældre = ophav.

Et barn deler 50 % af sin genetiske masse med hver af sine forældre. Bedsteforældre er forældre til et barns forældre.

I Europa er forældre generelt gladere end ikke-forældre. For kvinder stiger glæden efter det første barn, men flere børn bliver ikke associeret med yderligere velvære.

Referencer 

Familierelationer
Aage Haugland

Aage Grunnet Haugland (født 1. februar 1944 i København, død 23. december 2000 i Allerød) var en dansk operasanger (bas).

Uddannelse 
Haugland begyndte i Københavns Drengekor på Sankt Annæ Gymnasium. Han læste medicin efter sin studentereksamen i 1963, men fik samtidig sangundervisning hos Kristian Riis. Han blev elev på operaskolen i Oslo i 1967.

Sangkarriere 
Han fik et to-årigt engagement ved Operahuset i Oslo, og 1970-73 var han fastansat på operaen i Bremen med gæsteoptræden på Den Jyske Opera i 1972. Han optrådte flere gange på Det kongelige Teater fra 1973, men blev berømt på udenlandske scener som La Scala, The Metropolitan Opera, Covent Garden, Bayreuth og på operaerne i Salzburg, Paris og München. Hauglands sidste store gæstespil foregik i Geneve. Han optrådte som Kong Atlas i musicalen Atlantis på Østre Gasværk i 1994, og han blev i sine senere år populær som underviser, foredragsholder, konferencier og recitator.

Udvalgte operaroller 
 Rocco og Pizarro i Fidelio
 Daland i Den flyvende Hollænder
 Galitskij i Borodins Fyrst Igor
 Kongen i Peter Maxwell Davies' Eight Songs for a Mad King
 Michele i Puccinis Kappen
 Grandier i Djævlene fra Loudun
 Philip II i Don Carlos
 Titelrollen i Mussorgskijs Boris Godunov
 Baron Ochs i Rosenkavaleren, som Haugland er den, der har sunget flest gange på Metropolitan

Film 
Haugland spillede tæppehandler Ulmus i TV-serien Den otteøjede Skorpion fra 1979. Han medvirkede i to af Helle Ryslinges spillefilm: I Flamberede hjerter fra 1986 havde han som Mr. Woodroof et komisk samspil med Kirsten Lehfeldt, og i Sirup fra 1990 spillede han Goldbauer. Han spillede Harald Hårfager i julekalenderen Alletiders Jul og lagde stemme til to Disney-tegnefilm: som Mufasa i Løvernes Konge I-II fra 1994 og som Zeus i Herkules fra 1997.

Hædersbevisninger 
Aage Haugland blev udnævnt til kongelig kammersanger i 1985 og fik kommandørkorset af Dannebrog. Han fik Aksel Schiøtz-Prisen i 1981.
I 1988 blev han hædret som "årets person" af det dansk-amerikanske selskab i New York.

Han blev i 1999 kåret som æreskunstner i Østermarie af foreningen KulturBornholm. Ligesom foreningens andre æreskunstnere fik han en lokalitet i byen opkaldt efter sig. Det blev – efter hans eget valg – Aage Hauglands Gyde. Han kvitterede med en koncert i Østermarie Kirke og sluttede med at synge Jens Vejmand. Det blev ekstra rørende af at han på det tidspunkt var i terminalstadiet af den cancer, som han døde af. Han nåede dog at deltage i et af KulturBornholms humoristiske arrangementer, da han som medlem af "Udvalget til afprøvning af ekkoet i Ekkodalen" startede afprøvningen ved at råbe med sin basstemme "Hvem synger bedst i tåge?", og ekkoet svarede "Aage". KulturBornholm mindedes Aage Haugland ved den næste afprøvning af ekkoet i 2006. Han er begravet på Lillerød Kirkegård.

Noter

Eksterne kilder/henvisninger 
 
 
 Nekrolog fra The Independent   

Personer fra København
Operasangere fra Danmark
Personer i Kraks Blå Bog (afdøde)
Studenter fra Sankt Annæ Gymnasium